***Csongrád Város Polgármesterétől*** **M**

**Száma**: Önk/173-1/2019.

**Témafelelős:** dr. Kádár Judit

**ELŐTERJESZTÉS**

**Csongrád Városi Önkormányzat Képviselő- testülete**

**2019. augusztus 29-ei ülésére**

**Tárgy:** Csongrád Városi Önkormányzat Szervezeti és Működési Szabályzatának módosítása (5. melléklet)

Tisztelt Képviselő-testület!

A „Tisza-menti virágzás 2” elnevezésű, EFOP 1.5.3-16-2017-00001 számú projekt keretében a Képviselő-testület 18-25 éves alap, vagy mesterszakon, nappali, vagy levelező tagozaton tanuló aktív hallgatói státusszal rendelkezők számára „Hazai-pálya” ösztöndíjat alapít.

Az ösztöndíjrendszer működtetése állandó bizottsági hatáskörbe kerül, ezért szükséges a Csongrád Városi Önkormányzat Szervezeti és Működési Szabályzatában az Oktatási, Művelődési-és Sport Bizottság feladatainak kiegészítése e feladatkörrel (5. sz. melléklet).

Kérem a Tisztelt Képviselő- testületet az előterjesztés megvitatására és a rendelet-tervezet elfogadására.

Csongrád, 2019. augusztus 22.

Bedő Tamás

polgármester

**Csongrád Város Önkormányzata Képviselő-testületének**

**……/2019.(…….) önkormányzati rendelete**

**Az Önkormányzat és Szervei Szervezeti és Működési Szabályzatáról szóló**

**1/2013. (I. 31.) önkormányzati rendelet módosításáról**

*(tervezet)*

Csongrád Városi Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. tv. 41.§ (4) bekezdése és 53. § (1) bekezdés l) pontja szerinti felhatalmazás alapján, az Alaptörvény 32. cikk (2) bekezdésében meghatározott feladatkörében eljárva az alábbiakat rendeli el:

**1.§**A rendelet **5. sz.** melléklete az alábbi szöveggel egészül ki:

**„Dönt:**

* **a „Hazai-pálya” Ösztöndíj kiírásáról és annak elbírálásáról.”**

**2.§** Ezen rendelet a kihirdetést követő napon lép hatályba és az azt követő napon hatályát veszti.

Bedő Tamás Dr. Juhász László

polgármester jegyző

**Záradék:**

A rendelet kihirdetésének napja: 2019. ……………………….

Dr. Juhász László

jegyző