*Csongrád Város Polgármesterétől*

Száma:Ref/74-1/2019. „M”

Témafelelős: Cseri Gábor

***ELŐTERJESZTÉS***

**Csongrád Városi Önkormányzat Képviselő-testületének**

**2019. augusztus 29-ei ülésére**

## Tárgy: Közművelődési érdekeltségnövelő pályázat benyújtása

**Tisztelt Képviselő - Testület!**

Az emberi erőforrások minisztere – a belügyminiszterrel és a pénzügyminiszterrel egyetértésben – pályázatot hirdet Magyarország 2019. évi központi költségvetéséről szóló 2018. évi L. törvény (a továbbiakban: Kvtv.) 3. melléklet II. 4. *a)* pont szerint a közművelődési érdekeltségnövelő támogatásra.

A közművelődési alapszolgáltatások megszervezése érdekében központi költségvetési forrás biztosítása az önkormányzati fenntartású vagy a települési önkormányzattal kötött közművelődési megállapodás alapján működő **közművelődési intézmény** vagy **közösségi színtér** (a továbbiakban együtt: a támogatás végfelhasználója) műszaki, technikai eszközállományának, berendezési tárgyainak gyarapítására, épületének karbantartására, felújítására. Csongrád Városi Önkormányzata által nyújtott támogatást és a pályázatban elnyert összeget, a Művelődési Központ és Városi Galéria Bokrosi Művelődési Ház eszköztárának fejlesztésére fordítjuk.

A pályázaton vissza nem térintendő támogatás igényelhető, amelynek minimális mértéke 100.000 Ft.

A pályázathoz önrészként Csongrád Városi Önkormányzat 400.000,- forintot biztosít.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**H a t á r o z a t i j a v a s l a t**

Csongrád Városi Önkormányzat Képviselő-testülete megtárgyalta a „Közművelődési érdekeltségnövelő pályázat benyújtása” c. előterjesztést és az alábbi döntést hozta:

A Képviselő-testület a Művelődési Központ és Városi Galéria eszközállományának gyarapítása érdekében benyújtandó Közművelődési érdekeltségnövelő pályázat benyújtását és az ahhoz szükséges 400.000,- Ft önrész biztosítását támogatja.

Felelős: Cseri Gábor alpolgármester

Határidő: folyamatos

Erről jegyzőkönyvi kivonaton értesítést kap:

1. Képviselő-testület tagjai
2. Bedő Tamás polgármester
3. Művelődési Központ és Városi Galéria

Csongrád, 2019. augusztus 22.

Bedő Tamás

polgármester